कांग्रेस के इस ‘भारत बंद’ से कई विपक्षी पार्टियां सहमत नहीं हैं, लिहाजा उन्होंने साफ कर दिया है कि उनके कार्यकर्ता ‘भारत बंद’ कराने से जुड़ी किसी भी गतिविधि में शामिल नहीं होंगे. तृणमूल कांग्रेस (टीएमसी), बीजू जनता दल (बीजेडी), तेलंगाना राष्ट्र समिति (टीआरएस) और ऑल इंडिया अन्ना द्रविण मुन्नेत्रा कज़गम (एआईएडीएमके) व कई अन्य क्षेत्रीय राजनीतिक दल हैं जो कांग्रेस के इस ‘भारत बंद’ के खिलाफ हैं. राजनीतिक समरसता और पार्टी विचारधारा के चलते यह दल ‘भारत बंद’ का समर्थन नहीं कर रहे हैं.